PF ออกหุ้นกู้ไม่เกิน 1.4 พันลบ.อายุ 4 ปี ดอกเบี้ย 5.9% ขายผถห.กุ้ชุดเดิม-รายใหญ่
PF ออกหุ้นกู้ไม่เกิน 1.4 พันลบ.อายุ 4 ปี ดอกเบี้ย 5.9% ขายผถห.กุ้ชุดเดิม 22-24 พ.ย. และขายรายใหญ่ 27-29 พ.ย.
10 ต.ค. 2560

บริษัท พร็อพเพอร์ตี้ เพอร์เฟค จำกัด (มหาชน) หรือ PF เปิดเผยว่า  บริษัทยื่นแบบแสดงรายการข้อมูลต่อสำนักงานคณะกรรมการกำกับหลักทรัพย๋และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัทครั้งที่ 4/2560 มูลค่าไม่เกิน 1,400 ล้านบาท
โดยจะเสนอขายจำนวนไม่เกิน 1,000 ล้านบาท และเป็นหุ้นกู้สำรองเพิ่มเติมไม่เกิน 400 ล้านบาท โดยมีอายุ 4 ปี ครบกำหนดไถ่ถอนปี พ.ศ.2564 อัตราดอกเบี้ยคงที่ร้อยละ 5.90 ต่อปี ชำระดอกเบี้ยทุกๆ 3 เดือนตลอดอายุหุ้นกู้
ทั้งนี้ เสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่ ซึ่งเป็นผู้ถือหุ้นกู้ PF17NA ซึ่งจะเปิดให้จองซื้อในวันที่ 22-24 พ.ย.นี้ และ ผู้ลงทุนสถาบัน และ/หรือผู้ลงทุนรายใหญ่ จะเปิดให้จองซื้อระหว่างวันที่ 27-29 พ.ย.นี้หากมีหุ้นกู้เหลือจากการจัดจำหน่ายรอบแรก โดยมี บล.โกลเบล็ก และ บล.โนมูระ พัฒนสิน เป็นผู้จัดการการจัดจำหน่าย
บริษัท ทริส เรทติ้ง จำกัด จัดอันดับความน่าเชื่อถือของผู้ออกหุ้นกู้ที่ BB+/Stable เมื่อวันที่ 3 ก.ค.60 โดยบริษัทมีวัตถุประสงค์จะนำเงินที่ได้จาการเสนอขายหุ้นกู้ครั้งนี้ เพื่อเป็นเงินทุนหมุนเวียนในการดำเนินงานและรองรับขยายธุรกิจของบริษัท และ/หรือ เพื่อซื้อที่ดินในการพัฒนาโครงการของบริษัท และ /หรือ ชำระคืนหุ้นกู้ที่จะครบกำหนดไถ่ถอน
 